เรียน ท่านผู้ถือหุ้น บริษัท บริการเชื้อเพลิงการบินกรุงเทพ จำกัด (มหาชน)

ที่ประชุมคณะกรรมการบริษัท บริการเชื้อเพลิงการบินกรุงเทพ จำกัด (มหาชน) ครั้งที่ 4/2552
เมื่อวันที่ 13 สิงหาคม 2552 ได้มีมติแต่งตั้งคณะกรรมการตรวจสอบชุดเดิม
ซึ่งประกอบด้วยกรรมการอิสระรวม 3 ท่าน คือ นายพชร ยุติธรรมดำรง
เป็นประธานกรรมการตรวจสอบ นายวิสุทธิ์ มนตริวัต และนายสุมน สุรทิณฑ์ เป็นกรรมการตรวจสอบ
และนางมยุรี นลินวงศ์ เป็นเลขานุการคณะกรรมการตรวจสอบ โดยให้ดำรงตำแหน่งต่อไปอีก 3 ปี
นับตั้งแต่วันที่ 27 กันยายน 2552 ทั้งนี้ คณะกรรมการตรวจสอบ
ทุกท่านมีคุณสมบัติครบถ้วนตามกฎบัตรคณะกรรมการตรวจสอบ
ซึ่งสอดคล้องกับข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ (สำนักงาน
ก.ล.ต.)

คณะกรรมการตรวจสอบ ได้ปฏิบัติหน้าที่ตามขอบเขต หน้าที่
และความรับผิดชอบที่ได้รับมอบหมายจากคณะกรรมการบริษัท
ซึ่งสอดคล้องกับข้อกำหนดของตลาดหลักทรัพย์แห่งประเทศไทย โดยในรอบปีบัญชี 2552
บริษัทได้จัดให้มีการประชุมคณะกรรมการตรวจสอบจำนวน 5 ครั้ง และในปี 2553
จนถึงวันที่รายงาน จำนวน 2 ครั้ง รวมทั้งสิ้น 7 ครั้ง
โดยกรรมการตรวจสอบทุกท่านเข้าร่วมประชุมครบถ้วนทุกครั้ง และเป็นการร่วมประชุมกับผู้บริหาร
ผู้ตรวจสอบภายใน นักกฎหมาย หน่วยงาน Compliance และผู้สอบบัญชีในเรื่องที่เกี่ยวข้อง
ซึ่งสรุปสาระสำคัญได้ดังนี้

1.  สอบทานงบการเงินรายไตรมาสและประจำปี 2552
    ซึ่งผ่านการสอบทานและตรวจสอบจากผู้สอบบัญชี
    โดยได้รับฟังคำชี้แจงและซักถามผู้บริหารและผู้สอบบัญชีในเรื่องความถูกต้อง
    ครบถ้วนของงบการเงิน รายการบัญชีที่เพิ่มขึ้น/ลดลงอย่างมีสาระสำคัญ ความเสี่ยง และ
    การเปิดเผยข้อมูล รวมถึงรับทราบแผนการสอบบัญชีประจำปี 2552
    และได้เข้าร่วมประชุมกับผู้สอบบัญชีโดยไม่มีฝ่ายบริหารเข้าร่วมประชุมด้วยจำนวน 2 ครั้ง
    ซึ่งคณะกรรมการตรวจสอบมีความเห็นสอดคล้องกับผู้สอบบัญชีว่างบการเงินดังกล่าวมีความถูกต้องตามที่ควรในสาระสำคัญตามหลักการบัญชีที่รับรองทั่วไป

2.  สอบทานข้อมูลการดำเนินงานและระบบการควบคุมภายใน เพื่อประเมินความเพียงพอเหมาะสม
    และประสิทธิผลของระบบการควบคุมภายใน
    โดยได้ประเมินความเพียงพอของระบบการควบคุมภายในตามแนวทางที่กำหนดโดยสำนักงาน
    ก.ล.ต. และพิจารณาจากรายงานการตรวจสอบภายในประจำปี 2552
    ของหน่วยงานตรวจสอบภายในตามแผนงานที่ได้รับอนุมัติ ซึ่งครอบคลุมระบบงานที่สำคัญ ทั้งนี้
    ไม่พบจุดอ่อนหรือข้อบกพร่องที่เป็นสาระสำคัญและพบว่า
    บริษัทมีการดูแลรักษาทรัพย์สินที่เหมาะสม รวมทั้งมีการเปิดเผยข้อมูลอย่างถูกต้อง นอกจากนี้
    ยังได้รับฟังคำชี้แจงจากผู้สอบบัญชีเกี่ยวกับระบบการควบคุมภายใน
    ซึ่งคณะกรรมการตรวจสอบมีความเห็นสอดคล้องกับผู้สอบบัญชีว่า
    บริษัทมีระบบการควบคุมภายในทั่วไปอยู่ในระดับดี รวมทั้งมีความเห็นว่า
    บริษัทมีระบบการติดตามควบคุมดูแลการดำเนินงานของบริษัทย่อยอย่างเหมาะสมและมีประสิทธิผล
    รวมทั้งมีระบบการควบคุมภายในและการบริหารความเสี่ยงตามกรอบงานการบริหารความเสี่ยง
    โดยอ้างอิงมาตรฐานสากลของ COSO-ERM (The Committee of Sponsoring
    Organizations of the Treadway Commission-Enterprise Risk Management)
    ซึ่งสัมพันธ์กับการดำเนินธุรกิจและกระบวนการบริหารงานในเรื่องสภาพแวดล้อมภายในบริษัท
    การกำหนดวัตถุประสงค์ การบ่งชี้เหตุการณ์ การประเมินความเสี่ยง การตอบสนองความเสี่ยง
    การควบคุมการปฏิบัติงานของฝ่ายบริหาร ระบบสารสนเทศและการสื่อสารข้อมูล
    และระบบการติดตาม

3.  สอบทานการตรวจสอบภายใน โดยได้สอบทานภารกิจ ขอบเขตการปฏิบัติงาน หน้าที่
    และความรับผิดชอบ อัตรากำลัง แผนการฝึกอบรม งบประมาณ
    และความเป็นอิสระของหน่วยงานตรวจสอบภายใน นอกจากนี้
    ยังได้พิจารณาทบทวนและอนุมัติการแก้ไขกฎบัตรงานตรวจสอบภายในให้เหมาะสมและทันสมัยเป็นประจำทุกปี
    รวมทั้งได้อนุมัติแผนการตรวจสอบภายในประจำปี 2552
    ที่จัดทำขึ้นตามความเสี่ยงระดับองค์การ
    และประเมินผลการปฏิบัติงานของหัวหน้าหน่วยงานตรวจสอบภายในตามระบบ KPI (Key
    Performance Indicators – KPIs) ซึ่งคณะกรรมการตรวจสอบมีความเห็นว่า
    บริษัทมีระบบการตรวจสอบภายในที่เหมาะสม มีประสิทธิผล
    สอดคล้องกับเป้าหมายและความเสี่ยงของบริษัท และมีความเป็นอิสระ
    รวมทั้งมีการพัฒนาคุณภาพการตรวจสอบทั้งในด้านบุคลากรและการปฏิบัติงานตรวจสอบ

4.  สอบทานการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทย และกฎหมายที่เกี่ยวข้องกับธุรกิจของบริษัท
    รวมถึงการปฏิบัติตามข้อกำหนดของบริษัท และข้อผูกพันที่บริษัทมีไว้กับบุคคลภายนอก
    ซึ่งคณะกรรมการตรวจสอบมีความเห็นว่า
    ไม่พบประเด็นที่เป็นสาระสำคัญในเรื่องการไม่ปฏิบัติตามกฎหมาย ข้อกำหนด
    และข้อผูกพันที่บริษัทมีไว้กับบุคคลภายนอก

5.  สอบทานระบบการบริหารความเสี่ยง
    ให้มีความเชื่อมโยงกับระบบการควบคุมภายในเพื่อจัดการความเสี่ยงทั่วทั้งบริษัท
    โดยได้สอบทานระบบการบริหารความเสี่ยงตามนโยบายและคู่มือการวางแผนกลยุทธ์และการบริหารความเสี่ยง
    รวมทั้งได้รับรายงานจากคณะกรรมการบริหารความเสี่ยงเป็นรายไตรมาส
    ซึ่งคณะกรรมการตรวจสอบมีความเห็นว่า บริษัทมีระบบการบริหารความเสี่ยงที่เหมาะสม
    เพียงพอ และมีประสิทธิผล
    โดยมีการจัดทำแผนการดำเนินการกรณีเกิดเหตุการณ์วิกฤตให้เหมาะสมตามสถานการณ์
    มีการทบทวนวัตถุประสงค์

  องค์การ ปัจจัยเสี่ยง ดัชนีชี้วัดความเสี่ยงระดับองค์การและกระบวนการ (Key Risk
  Indicators –KRIs) และระดับความเสี่ยงที่ยอมรับได้ (Risk Tolerance)
  ให้สอดคล้องกับเป้าหมายตามแผน กลยุทธ์ ปี 2552 – 2555
  ที่ได้มีการปรับปรุงให้มีความเหมาะสม และสอดคล้องกับสภาวะแวดล้อมทางธุรกิจ
  รวมทั้งมีการกำหนดมาตรการในการควบคุมความเสี่ยงอันเนื่องมาจากผลกระทบจากภาวะเศรษฐกิจ
  และปัจจัยทางการเมืองอย่างต่อเนื่องมาตั้งแต่ปี 2551 ได้แก่ มาตรการเพิ่มรายได้ ลดค่าใช้จ่าย
  และการบริหารสินทรัพย์ นอกจากนี้
  คณะกรรมการตรวจสอบได้ให้ความเห็นและข้อเสนอแนะต่อคณะกรรมการบริษัทอย่างสม่ำเสมอเป็นรายไตรมาส

6.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมายและข้อกำหนดของสำนักงาน ก.ล.ต.
    ซึ่งคณะกรรมการตรวจสอบมีความเห็นว่ารายการดังกล่าวทุกรายการเป็นรายการที่สมเหตุสมผล
    และเป็นประโยชน์สูงสุดต่อการดำเนินธุรกิจของบริษัท รวมทั้งมีการเปิดเผยข้อมูลอย่างถูกต้อง
    และครบถ้วน นอกจากนี้ บริษัทยังได้กำหนดระเบียบปฏิบัติและมีหน่วยงาน Compliance
    เพื่อให้ความรู้ในเรื่องดังกล่าวอย่างต่อเนื่อง

7.  ทบทวนกฎบัตรคณะกรรมการตรวจสอบเป็นประจำทุกปี
    เพื่อให้สอดคล้องกับข้อกำหนดของสำนักงาน ก.ล.ต. และตลาดหลักทรัพย์แห่งประเทศไทย

8.  พิจารณาประเมินผลการปฏิบัติงานของคณะกรรมการตรวจสอบโดยรวมและของตนเอง
    ซึ่งจากผลการประเมิน พบว่า
    กรรมการตรวจสอบมีการปฏิบัติหน้าที่ครบถ้วนตามที่ได้ระบุไว้ในกฎบัตรคณะกรรมการตรวจสอบ
    และมีผลการปฏิบัติงานที่สอดคล้องกับแนวทางปฏิบัติที่ดี
    อันมีส่วนช่วยเสริมสร้างการกำกับดูแลกิจการที่ดีได้อย่างมีประสิทธิผล

9.  จัดทำรายงานกิจกรรมของคณะกรรมการตรวจสอบ
    เสนอประธานกรรมการบริษัททุกครั้งที่มีการประชุมคณะกรรมการตรวจสอบ
    เพื่อให้สอดคล้องกับแนวทางปฏิบัติที่ดีของคณะกรรมการตรวจสอบของตลาดหลักทรัพย์แห่งประเทศไทย

10. พิจารณาคัดเลือก เสนอแต่งตั้ง และเสนอค่าตอบแทนผู้สอบบัญชี ประจำปี 2553
    เพื่อเสนอแนะต่อคณะกรรมการบริษัทเพื่อขออนุมัติจากที่ประชุมผู้ถือหุ้นประจำปี 2553
    ซึ่งคณะกรรมการตรวจสอบได้ดำเนินการคัดเลือกผู้สอบบัญชี โดยได้ประเมินทักษะ ความรู้
    ความสามารถของผู้สอบบัญชีและทีมผู้ช่วยผู้สอบบัญชี คุณภาพของผลงานการตรวจสอบปี 2552
    ค่าตอบแทน และความเป็นอิสระตามแนวทางที่กำหนดโดยสำนักงาน ก.ล.ต.
    รวมทั้งให้ผู้สอบบัญชีจัดทำหนังสือรับรองความเป็นอิสระในการปฏิบัติงาน
    จึงเห็นควรเสนอแต่งตั้ง นายพิชัย ดัชณาภิรมย์ ผู้สอบบัญชีรับอนุญาต เลขทะเบียน 2421 หรือ
    นางสาวจันทรา ว่องศรีอุดมพร ผู้สอบบัญชีรับอนุญาต เลขทะเบียน 4996 หรือ นางสาววันนิสา
    งามบัวทอง ผู้สอบบัญชีรับอนุญาต เลขทะเบียน 6838 หรือนายธนะวุฒิ พิบูลย์สวัสดิ์ ผู้สอบบัญชี
    รับอนุญาต เลขทะเบียน 6699 แห่ง บริษัท สอบบัญชีธรรมนิติ จำกัด
    เป็นผู้สอบบัญชีของบริษัทประจำปี 2553 พร้อมด้วยค่าตอบแทนเป็นจำนวนเงินรวม 750,000
    บาท โดยคณะกรรมการตรวจสอบมีความเห็นเกี่ยวกับการเสนอแต่งตั้งผู้สอบบัญชีดังกล่าว ดังนี้

    -   ในรอบปีบัญชีที่ผ่านมา ผู้สอบบัญชีได้ปฏิบัติงานด้วยความรู้ ความสามารถในวิชาชีพ
        และคุณภาพงานอยู่ในระดับที่น่าพอใจ รวมทั้ง เพื่อให้เกิดความต่อเนื่องในการสอบบัญชี

    -   ค่าตอบแทนที่ไม่รวม Out of Pocket Expenses ที่เสนอมา
        เป็นอัตราเดิมเช่นเดียวกับปี 2552

    -   มีการปฏิบัติสอดคล้องกับข้อกำหนดของสำนักงาน ก.ล.ต.
        ในเรื่องการกำหนดให้บริษัทจดทะเบียนต้องจัดให้มีการหมุนเวียนผู้สอบบัญชีที่ลงลายมือชื่อรับรองงบการเงินทุก
        5 รอบปีบัญชี โดยบริษัทได้ใช้บริการของบริษัท สอบบัญชีธรรมนิติ จำกัด มาตั้งแต่ปี 2552

    -   ผู้สอบบัญชีมีความเป็นอิสระ โดยไม่มีความสัมพันธ์ใดๆ กับบริษัทและบริษัทย่อย

โดยสรุปในภาพรวมแล้ว คณะกรรมการตรวจสอบ
ได้ปฏิบัติหน้าที่ครบถ้วนตามที่ได้ระบุไว้ในกฎบัตรคณะกรรมการตรวจสอบที่ได้รับอนุมัติจากคณะกรรมการบริษัท
โดยใช้ความรู้ ความสามารถ และมีความเป็นอิสระ ตลอดจนได้ให้ความเห็นและข้อเสนอแนะต่างๆ
ต่อฝ่ายบริหาร และคณะกรรมการบริษัทอย่างต่อเนื่อง นอกจากนี้ ยังมีความเห็นว่า
บริษัทมีการรายงานข้อมูลทางการเงินและการดำเนินงานอย่างถูกต้อง ครบถ้วน
มีระบบการควบคุมภายใน การตรวจสอบภายใน
และการบริหารความเสี่ยงที่เหมาะสมและมีประสิทธิผล มีการปฏิบัติตามกฎหมาย
ข้อกำหนดและข้อผูกพันต่างๆ มีการปฏิบัติเกี่ยวกับรายการที่เกี่ยวโยงกันอย่างถูกต้อง
มีการปฏิบัติงานที่สอดคล้องกับระบบการกำกับดูแลกิจการที่ดี
และมีการพัฒนาปรับปรุงระบบการปฏิบัติงานให้มีคุณภาพดีขึ้นและเหมาะสมกับสภาพแวดล้อมทางธุรกิจอย่างต่อเนื่อง
รวมทั้งมีระบบของการคัดเลือก
เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
และเสนอค่าตอบแทนของบุคคลดังกล่าว

วันที่ 12 กุมภาพันธ์ 2553

ในนามคณะกรรมการตรวจสอบ

(นายพชร ยุติธรรมดำรง)

ประธานกรรมการตรวจสอบ

แบบประเมินความเพียงพอและความเหมาะสมของระบบการควบคุมภายใน

ประจำปี 2552

บริษัท บริการเชื้อเพลิงการบินกรุงเทพ จำกัด (มหาชน)

วันที่ 18 กุมภาพันธ์ 2553

แบบประเมินนี้จัดทำโดยคณะกรรมการบริษัท ซึ่งเป็นความเห็นของคณะกรรมการเกี่ยวกับ

ความเพียงพอของระบบการควบคุมภายใน

ส่วนที่ 1 สภาพแวดล้อมภายในบริษัท (Internal Environment )

สภาพแวดล้อมภายในบริษัท หมายถึง
การมีโครงสร้างองค์กรและสภาพแวดล้อมที่ดีซึ่งเป็นรากฐานที่สำคัญของระบบการควบคุมภายในที่มีประสิทธิผล
ดังนั้น จึงมีความจำเป็นที่ต้องสร้างสภาวะ หรือปัจจัยต่างๆ
ซึ่งเอื้อให้ระบบการควบคุมภายในดำเนินไปได้ตามที่บริษัทมุ่งหวัง
เป็นการสร้างบรรยากาศการควบคุมเพื่อส่งเสริมให้ทุกคนในบริษัทตระหนักถึงความจำเป็นของระบบการควบคุมภายใน
เช่น การจัดการโครงสร้างขององค์กรอย่างเหมาะสม การกำหนดหน้าที่อย่างชัดเจน
การที่ฝ่ายบริหารให้ความสำคัญต่อความซื่อสัตย์สุจริตและจริยธรรมในการดำเนินธุรกิจ
รวมถึงการมีนโยบายและระเบียบปฏิบัติที่เป็นลายลักษณ์อักษร เป็นต้น

1.1
บริษัทได้มีการจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ
หรือไม่

þ ใช่ r ไม่ใช่

  ข้อมูลประกอบ บริษัทมีการจัดโครงสร้างองค์กร โดยเน้นการแบ่งแยกตามหน้าที่

  เรื่องที่ปรับปรุง/ บริษัทมีการดำเนินการปรับปรุงในเรื่องดังนี้

  เพิ่มเติม 1. โครงสร้างองค์กร
  ให้มีความเหมาะสมโดยย้ายสายการบังคับบัญชาของส่วนงานบริหารระบบคุณภาพให้ไปขึ้นตรงต่อกรรมการผู้จัดการ

  2. โครงสร้างการบริหารความเสี่ยง ให้สอดคล้องกับโครงสร้างองค์กร

  แหล่งที่มา จากฝ่ายบริหาร และได้รับการอนุมัติโดยกรรมการผู้จัดการ

1.2 บริษัทมีข้อกำหนดเกี่ยวกับจริยธรรม (code of conduct)
และข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการเป็น
ลายลักษณ์อักษร รวมทั้งบทลงโทษหากมีการฝ่าฝืน หรือไม่

þ มี r ไม่มี

  ข้อมูลประกอบ บริษัทได้มีการจัดทำข้อกำหนดในเรื่องดังนี้

-   จรรยาบรรณธุรกิจ (Code of Conduct)
    และมีการจัดทำระบบการติดตามให้มีการปฏิบัติตามจรรยาบรรณธุรกิจที่เป็นรูปธรรม เช่น
    จัดให้พนักงานทุกคนประเมินผลตนเองโดยระบบ On-Line และต้องผ่านเกณฑ์การประเมิน
    80% ภายในระยะเวลาที่กำหนดเป็นประจำทุกปี
    รวมถึงการนำเกณฑ์เรื่องการมุ่งมั่นในหลักบรรษัทภิบาลมาเป็นเกณฑ์ในการประเมินผลการปฏิบัติงานประจำปีของผู้บริหารและพนักงาน
    และจัดฝึกอบรมเรื่องการกำกับดูแลกิจการที่ดีเป็นประจำทุกปี

-   คู่มือ นโยบาย และระเบียบข้อบังคับของบริษัทสำหรับพนักงาน

-   ค่านิยมองค์การที่สอดคล้องกับวิสัยทัศน์ พันธกิจ ความสามารถหลักและเป้าหมายองค์การ
    เพื่อให้พนักงานได้ตระหนักในคุณค่าและนำไปปฏิบัติให้เกิดพฤติกรรมที่ดี
    หล่อหลอมเป็นวัฒนธรรมองค์การ ซึ่งจะส่งผลให้เกิดประสิทธิภาพในการปฏิบัติงาน
    ซึ่งประกอบด้วย ความเชื่อมั่นในการทำงานร่วมกัน (Belief in Teamwork - B)
    การตระหนักถึงความปลอดภัยและคุณภาพ (Awareness of Safety and Quality - A)
    ความมุ่งมั่นในหลักบรรษัทภิบาล (Following Best Practice - F)
    และการบริการด้วยหัวใจ (Service With Our Heart - S)

  เรื่องที่ปรับปรุง/ บริษัทมีการดำเนินการปรับปรุงในเรื่องดังนี้

เพิ่มเติม 1. เรื่องที่ดำเนินการปรับปรุง

1.  นโยบายบรรษัทภิบาล ในเรื่อง

-   หลักเกณฑ์เกี่ยวกับการแต่งตั้ง และการปฏิบัติหน้าที่ของคณะกรรมการสรรหา ในหัวข้อ
    องค์ประกอบ วาระการดำรงตำแหน่ง การดำเนินการ และคุณสมบัติเฉพาะของกรรมการอิสระ
    ให้สอดคล้องกับข้อกำหนดของสำนักงาน ก.ล.ต.
    และเพื่อให้การปฏิบัติงานมีประสิทธิภาพมากยิ่งขึ้น

-   หลักเกณฑ์เกี่ยวกับการแต่งตั้ง และการปฏิบัติหน้าที่ของคณะกรรมการกำหนดค่าตอบแทน
    ในหัวข้อองค์ประกอบ เพื่อให้การปฏิบัติงานมีประสิทธิภาพมากยิ่งขึ้น

    1.  กฎบัตรคณะกรรมการบริหารความเสี่ยง ให้มีความชัดเจนมากยิ่งขึ้น

    2.  แบบทดสอบจรรยาบรรณธุรกิจในระบบ Online
        ให้มีความชัดเจนและครอบคลุมจรรยาบรรณธุรกิจของบริษัท ให้มากยิ่งขึ้น

  2.
  บริษัทได้รับการจัดอันดับการกำกับดูแลกิจการจากสมาคมส่งเสริมสถาบันกรรมการบริษัทไทย(IOD)
  อยู่ในเกณฑ์ดีเลิศ ซึ่งดีกว่าปีที่ผ่านมาที่อยู่ในเกณฑ์ดีมาก

  3. บริษัทได้รับรางวัลที่สำคัญอย่างต่อเนื่อง คือ รางวัลสถานประกอบการดีเด่นด้านความปลอดภัย
  อาชีวอนามัย และสภาพแวดล้อมในการทำงาน ระดับประเทศ ประจำปี 2552 ใน 3 พื้นที่ ได้แก่
  พื้นที่สนามบินดอนเมือง พื้นที่คลังน้ำมันท่าอากาศยานสุวรรณภูมิ
  และพื้นที่สถานีบริการท่าอากาศยานสุวรรณภูมิ

  แหล่งที่มา จากฝ่ายบริหาร คณะกรรมการสรรหา
  คณะกรรมการกำหนดค่าตอบแทนคณะกรรมการบริหารความเสี่ยง คณะกรรมการตรวจสอบ
  และคณะกรรมการบริษัท

1.3 บริษัทมีการจัดทำนโยบายและระเบียบวิธีปฏิบัติงานเป็นลายลักษณ์อักษรในธุรกรรมด้าน การเงิน
การจัดซื้อ และการบริหารทั่วไปที่รัดกุมและสามารถป้องกันการทุจริตได้หรือไม่

þ ใช่ r ไม่ใช่

  ข้อมูลประกอบ บริษัทได้มีการจัดทำนโยบายและระเบียบวิธีปฏิบัติงานในด้านต่าง ๆ ดังนี้

-   ด้านการเงิน เช่น คู่มือการเบิกจ่ายเงินสดย่อย, คู่มือการเบิกเงินทดรองจ่าย,
    คู่มือการจัดทำงบประมาณ, คู่มืออำนาจอนุมัติทางด้านการเงิน เป็นต้น

-   ด้านการจัดซื้อ เช่น คู่มือจัดซื้อ

-   ด้านการบริหารทั่วไป เช่น คู่มืออำนาจการอนุมัติสั่งการ คู่มือนโยบาย
    ระเบียบข้อบังคับของบริษัทสำหรับพนักงาน คู่มือระบบการจัดการเอกสารทางอิเล็กทรอนิกส์
    (Electronic Document Management – E-Doc.) เช่น คำสั่งและประกาศบริษัท
    บันทึกรายงานการประชุมคณะกรรมการบริษัท คณะกรรมการชุดย่อย และฝ่ายบริหาร เป็นต้น
    และคู่มือระบบบริหารข้อมูลโดยพนักงาน (Employee Self Service System-ESS) เช่น
    ข้อมูลพนักงาน และรายงานต่างๆ เพื่อการบริหาร เป็นต้น

  เรื่องที่ปรับปรุง/ บริษัทมีการดำเนินการปรับปรุงในเรื่องดังนี้

  เพิ่มเติม 1. หลักเกณฑ์การดำเนินงานของบริษัท
  ได้แก่หลักเกณฑ์ว่าด้วยการรับผู้ใช้บริการระบบเติมเชื้อเพลิงอากาศยาน(User) รายใหม่
  และหลักเกณฑ์ว่าด้วยคณะอนุกรรมการกิจการเชื้อเพลิง เพื่อให้มีความทันสมัยและถูกต้อง

2.  คู่มือนโยบายและระเบียบข้อบังคับของบริษัทสำหรับพนักงาน ว่าด้วยเรื่องการทำงานในวันหยุด
    ให้สอดคล้องกับมาตรการลดค่าใช้จ่ายของบริษัท

3.  คู่มืออำนาจอนุมัติสั่งการหมวดองค์กรและการบริหารบุคคล
    เพื่อให้การปฏิบัติงานมีประสิทธิภาพมากยิ่งขึ้น

4.  คู่มือการวางแผนกลยุทธ์และการบริหารความเสี่ยง
    เพื่อให้การปฏิบัติงานมีประสิทธิภาพมากยิ่งขึ้น

5.  คู่มือการปฏิบัติการฉุกเฉินของบริษัท ให้สอดคล้องกับ Joint Guideline Issue #10

6.  คู่มือระบบบริหารข้อมูลโดยพนักงาน (Employee Self Service- ESS) เช่น
    ข้อมูลการฝึกอบรม ข้อมูลการจองสถานที่พัก และข้อมูลการเบิกค่ารักษาพยาบาล เป็นต้น
    เพื่อให้การปฏิบัติงานมีประสิทธิภาพมากยิ่งขึ้น

7.  ระเบียบการใช้งานของเครือข่ายคอมพิวเตอร์ขององค์กร (ฉบับปรับปรุง พ.ศ.2552)
    ให้สอดคล้องกับพระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ.2550

8.  คู่มือความสามารถ (Competency Model Manual)
    ให้สอดคล้องกับโครงสร้างองค์กรที่มีการเปลี่ยนแปลง
    และตอบสนองความเสี่ยงทางด้านการพัฒนาบุคลากร

9.  หลักเกณฑ์การประเมินผลการปฏิบัติงานของพนักงาน
    ให้สอดคล้องกับดัชนีชี้วัดผลงานระดับองค์การ (Corporate KPIs) ที่ปรับปรุงใหม่

10. แนวทางการปฏิบัติสำหรับทรัพย์สินสูญหาย ให้สอดคล้องกับระบบการควบคุมภายในที่ดี

  บริษัทมีการดำเนินการเพิ่มเติมในเรื่อง
  การจัดทำในเรื่องหลักเกณฑ์เกี่ยวกับการรายงานการมีส่วนได้เสียของกรรมการ
  และผู้บริหารให้สอดคล้องกับพระราชบัญญัติหลักทรัพย์และตลาดหลักทรัพย์
  และข้อกำหนดของสำนักงาน ก.ล.ต.

  แหล่งที่มา จากฝ่ายบริหาร คณะกรรมการบริหารความเสี่ยง คณะกรรมการตรวจสอบ
  และคณะกรรมการบริษัท

1.4 ในการกำหนดนโยบายและแผนการปฏิบัติงาน
บริษัทได้คำนึงถึงความเป็นธรรมต่อคู่ค้าเพื่อประโยชน์ของบริษัท ในระยะยาว ใช่หรือไม่

þ ใช่ r ไม่ใช่

  ข้อมูลประกอบ บริษัท ได้มีการปฏิบัติและดำเนินการตาม User Agreement ที่ทางบริษัท กับ
  ผู้ใช้บริการได้กระทำตามข้อตกลงร่วมกัน นอกจากนี้ ยังมุ่งมั่นในการดำเนินงาน
  ตามหลักบรรษัทภิบาล โดยยึดถือหลักการปฏิบัติต่อทุกฝ่ายอย่างเสมอภาคและยุติธรรม ซึ่งเป็น 1
  หลัก 5 ประการของจรรยาบรรณในการดำเนินธุรกิจ

  แหล่งที่มา จากฝ่ายบริหารและคณะกรรมการบริษัท

ส่วนที่ 2 การกำหนดวัตถุประสงค์ (Objective Setting)

การกำหนดวัตถุประสงค์ทางธุรกิจที่ชัดเจน คือ ขั้นตอนแรกสำหรับกระบวนการบริหารความเสี่ยง
องค์กรควรมั่นใจว่าวัตถุประสงค์ที่กำหนดขึ้นมีความสอดคล้องกับเป้าหมายเชิงกลยุทธ์และความเสี่ยงที่องค์กรยอมรับได้
โดยทั่วไปวัตถุประสงค์และกลยุทธ์ควรได้รับการบันทึกเป็นลายลักษณ์อักษร
และสามารถพิจารณาได้ในด้านดังต่อไปนี้

-   ด้านกลยุทธ์

-   ด้านการปฏิบัติงาน

-   ด้านการรายงาน

-   ด้านการปฏิบัติตามกฎ ระเบียบ

2.1 คณะกรรมการได้ดูแลให้มีการกำหนดเป้าหมายการดำเนินธุรกิจที่ชัดเจนและวัดผลได้ เพื่อเป็น

  แนวทางในการปฏิบัติงานของพนักงาน ใช่หรือไม่

þ ใช่ r ไม่ใช่

  ข้อมูลประกอบ บริษัทได้มีการจัดทำในเรื่องดังนี้

1.  แผนกลยุทธ์บริษัท โดยเชื่อมโยงกับแผนบริหาร ความเสี่ยง ซึ่งมีรายละเอียดดังนี้

    1.  กำหนดวัตถุประสงค์เชิงกลยุทธ์ให้สอดคล้องกับเป้าหมายในแผนกลยุทธ์และความเสี่ยงที่ยอมรับได้ตามแนวคิด
        Balanced Scorecard แยกตามแต่ละมุมมอง ได้แก่

-   มุมมองด้านการเงิน

-   มุมมองด้านลูกค้า

-   มุมมองด้านกระบวนการจัดการภายใน

-   มุมมองด้านการเรียนรู้และพัฒนา

    1.  มีระบบการวัดผลจากดัชนีชี้วัดผลการดำเนินงาน (Key Performance Indicators –
        KPIs) และกำหนดเป้าหมายให้สอดคล้องกับเป้าหมายในแผนกลยุทธ์

    2.  มีการกำหนดวัตถุประสงค์ระดับองค์การและกระบวนการให้สอดคล้องกับวัตถุประสงค์เชิงกลยุทธ์
        โดยมีองค์ประกอบหลัก 5 ประการ ได้แก่

  1. ชัดเจน เฉพาะเจาะจง (Specify – S)

  2. วัดผลสำเร็จได้ (Measurable – M)

  3. สอดคล้องกับวัตถุประสงค์เชิงกลยุทธ์ (Alignment – A)

  4. สอดคล้องกับความเป็นจริง (Realistic – R)

  5. มีกำหนดเวลาแล้วเสร็จแน่นอน (Timing – T)

3.  มีการกำหนดดัชนีชี้วัดความเสี่ยงระดับองค์การและกระบวนการ (Key Risk Indicators –
    KRIs) เพื่อติดตามผลการดำเนินงานของบริษัท และใช้เป็นสัญญาณเตือนภัยล่วงหน้า (Early
    Warning System) ในกรณีที่ดัชนีชี้วัดความเสี่ยงกระทบจุดชี้วัดความเสี่ยง (Trigger
    Point)
    เพื่อให้บริษัทเร่งดำเนินการแก้ไขสถานการณ์ให้ดีขึ้นก่อนที่ผลการดำเนินงานของบริษัทจะมีระดับต่ำกว่าเป้าหมายในแผนกลยุทธ์

4.  มีการกำหนดระดับความเสี่ยงที่ยอมรับได้ (Risk Tolerance)
    สำหรับดัชนีชี้วัดความเสี่ยงระดับองค์การ

5.  มีระบบของการติดตามและรายงานผลการดำเนินงานตามแผน กลยุทธ์ต่อคณะกรรมการบริษัททุก
    6 เดือน เพื่อให้บรรลุเป้าหมายและวัตถุประสงค์ของบริษัทที่กำหนดไว้

2.  มีการกำหนดวัตถุประสงค์ในระบบคุณภาพ (ISO 9001) ซึ่งมีรายละเอียดดังนี้

    -   ให้ความพึงพอใจแก่ลูกค้าโดยปราศจากคำร้องเรียนหรือได้รับ
        คำร้องเรียนจากลูกค้าอย่างเป็นทางการไม่เกิน 2 ครั้งต่อไตรมาส

    -   ให้บริการที่ตรงต่อเวลา ไม่ต่ำกว่าร้อยละ 99.99
        เทียบกับจำนวนเที่ยวบินที่ให้บริการทั้งหมดต่อปี

    -   ให้บริการด้วยความปลอดภัย ไม่มีอุบัติเหตุที่เกี่ยวกับการให้บริการโดยตรงต่ออากาศยาน

3.  ระบบงบประมาณที่เป็นตัวสะท้อน และควบคุมการดำเนินงาน รวมทั้ง
    งบประมาณในแต่ละปีจะต้องผ่านการพิจารณาอนุมัติโดยคณะกรรมการบริษัท

4.  ระบบบัญชีต้นทุนกิจกรรม (Activity Based Costing – ABC)
    ระบบการบริหารต้นทุนเชิงกิจกรรม (Activity Based Management-ABM)
    เพื่อช่วยในการวิเคราะห์ บริหาร และจัดการต้นทุนให้มีประสิทธิภาพมากยิ่งขึ้น

  แหล่งที่มา จากคู่มือการวางแผนกลยุทธ์และการบริหารความเสี่ยง ฝ่ายบริหาร
  คณะกรรมการบริหารความเสี่ยง คณะกรรมการตรวจสอบ และคณะกรรมการบริษัท

2.  คณะกรรมการบริษัทได้ทบทวนเป้าหมายการปฏิบัติงานแล้วว่า
    การตั้งเป้าหมายได้ดำเนินการอย่างรอบคอบ
    และได้พิจารณาถึงความเป็นไปได้ของเป้าหมายที่กำหนด
    ตลอดจนได้มีการวิเคราะห์ถึงการให้สิ่งจูงใจหรือผลตอบแทนแก่พนักงานว่าเป็นไปอย่างสมเหตุสมผล
    โดยไม่มีการจูงใจหรือให้ผลประโยชน์ตอบแทนที่เกินสมควรแก่พนักงานในลักษณะที่อาจนำไปสู่การกระทำทุจริตหรือประพฤติมิชอบ
    (เช่น ตั้งเป้าหมายยอดขายของบริษัทไว้สูงเกินความเป็นจริง
    ทำให้เกิดแรงจูงใจในการตกแต่งตัวเลขยอดขาย เป็นต้น)

þ ใช่ r ไม่ใช่

  เรื่องที่ปรับปรุง/ บริษัทมีการดำเนินการปรับปรุงในเรื่องดังนี้

  เพิ่มเติม 1. แผนกลยุทธ์ปี 2552-2555
  ให้มีความเหมาะสมและสอดคล้องกับสภาวะแวดล้อมทางธุรกิจที่เปลี่ยนแปลงทั้งภายในและภายนอก
  เช่น การเพิ่มวัตถุประสงค์เรื่องเสริมศักยภาพทางการเงินให้แข็งแกร่ง
  การปรับปรุงดัชนีชี้วัดผลการดำเนินงานและเป้าหมาย ให้สอดคล้องกับเป้าหมายในแผนกลยุทธ์

  2. วัตถุประสงค์องค์การ ให้สอดคล้องกับเป้าหมายตามแผนกลยุทธ์ปี 2552-2555

  แหล่งที่มา จากฝ่ายบริหาร คณะกรรมการบริหารความเสี่ยง คณะกรรมการตรวจสอบ
  และคณะกรรมการบริษัท

ส่วนที่ 3 การบ่งชี้เหตุการณ์ (Event Identification)

การทำธุรกิจมักมีความไม่แน่นอนเกิดขึ้นมากมาย องค์กรไม่สามารถมั่นใจได้ว่า เหตุการณ์ใด
เหตุการณ์หนึ่งจะเกิดขึ้นหรือไม่ หรือผลลัพธ์ที่เกิดขึ้นจะเป็นอย่างไร
ดังนั้นในกระบวนการบ่งชี้เหตุการณ์
ผู้บริหารและพนักงานต้องร่วมกันระบุเหตุการณ์หรือเงื่อนไขที่อาจมีผลกระทบต่อวัตถุประสงค์ขององค์กร

3.1 บริษัทมีการประเมินอย่างสม่ำเสมอหรือไม่ว่า
การประกอบธุรกิจของบริษัทมีปัจจัยใดบ้างที่เป็นปัจจัยความเสี่ยงทั้งที่มาจากภายนอกและภายใน
ซึ่งอาจมีผลกระทบต่อการดำเนินธุรกิจของบริษัทอย่างมีนัยสำคัญ

þ มี r ไม่มี

  เรื่องที่ปรับปรุง/ บริษัทมีการดำเนินการปรับปรุงในเรื่องดังนี้

  เพิ่มเติม 1. ประเด็นความเสี่ยงระดับองค์การและกระบวนการที่มีผลกระทบต่อ
  วัตถุประสงค์ตามแผนกลยุทธ์ปี 2552-2555

  2. ดัชนีชี้วัดความเสี่ยงระดับองค์การและกระบวนการ (Key Risk Indicators-KRIs)
  จุดชี้วัดความเสี่ยง (Trigger Point) และระดับ ความเสี่ยงที่ยอมรับได้ (Risk
  Tolerance) ให้สอดคล้องกับเป้าหมายตามแผนกลยุทธ์ปี 2552 - 2555

  แหล่งที่มา จากฝ่ายบริหาร คณะกรรมการบริหารความเสี่ยง คณะกรรมการตรวจสอบ
  และคณะกรรมการบริษัท

3.2 บริษัทได้มีการวิเคราะห์หรือไม่ว่า เหตุการณ์ใดที่จะทำให้ปัจจัยที่เป็นความเสี่ยงนั้นเกิดขึ้น

þ มี r ไม่มี

  ข้อมูลประกอบ 1. บริษัทมีการบ่งชี้เหตุการณ์ หรือปัจจัยเสี่ยงต่างๆ ที่อาจจะเกิดขึ้น และ
  ส่งผลกระทบต่อวัตถุประสงค์ขององค์กร และแต่ละกระบวนการอย่างครบถ้วน เหมาะสม
  และต่อเนื่อง โดยพิจารณาจากแหล่งความเสี่ยงภายนอก เช่น ด้านการเมือง เศรษฐกิจ
  และสภาวะการแข่งขัน และแหล่งความเสี่ยงภายใน เช่น ด้านการเงินและด้านปฏิบัติการ เป็นต้น
  รวมทั้งมีการติดตามเพื่อให้มั่นใจว่าว่าบริษัทมีการระบุเหตุการณ์/ปัจจัยความเสี่ยงได้อย่างเหมาะสมและทันสมัย
  และมีการรายงานผลต่อฝ่ายบริหารหรือผู้ที่เกี่ยวข้องให้รับทราบอย่างสม่ำเสมอ

  2. บริษัท มีการบ่งชี้ความเสี่ยงจากการประชุมเชิงปฏิบัติการ ซึ่งประกอบด้วย
  ฝ่ายบริหารและพนักงานที่เกี่ยวข้อง

  แหล่งที่มา จากฝ่ายบริหาร และคณะกรรมการบริหารความเสี่ยง

ส่วนที่ 4 การประเมินความเสี่ยง (Risk Assessment)

เมื่อทำการบ่งชี้ความเสี่ยงเรียบร้อยแล้ว
ควรมีการประเมินว่าความเสี่ยงเหล่านั้นจะมีผลกระทบต่อการบรรลุวัตถุประสงค์อย่างไร
ผู้บริหารควรพิจารณาทั้งความเสี่ยงก่อนการควบคุม (Inherent Risk)
และความเสี่ยงหลังการควบคุม (Residual Risk) ความเสี่ยงก่อนการควบคุม
คือความเสี่ยงขององค์กรที่ปราศจากการดำเนินการใดๆ
ทั้งสิ้นของผู้บริหารเพื่อเปลี่ยนแปลงผลกระทบและโอกาสเกิดของความเสี่ยง
ส่วนความเสี่ยงหลังการควบคุม คือความเสี่ยงที่ยังคงอยู่
หลังจากที่ผู้บริหารได้ดำเนินการเพื่อจัดการต่อความเสี่ยงแล้ว

การประเมินความเสี่ยงควรพิจารณาถึงความไม่แน่นอนของเหตุการณ์หรือเงื่อนไขต่างๆ ใน 2
ปัจจัยดังต่อไปนี้

-   โอกาสเกิด ของความเสี่ยง

-   ผลกระทบ ที่อาจจะเกิดขึ้นจากความเสี่ยง

4.1 บริษัทมีการประเมินความเสี่ยงจากตัวบ่งชี้เหตุการณ์ /
ปัจจัยความเสี่ยงที่สำคัญอย่างสม่ำเสมอหรือไม่

þ มี r ไม่มี

  ข้อมูลประกอบ บริษัทมีการประเมินความเสี่ยงทั้งเชิงคุณภาพและปริมาณจากตัวบ่งชี้ เหตุการณ์ /
  ปัจจัยความเสี่ยงที่สำคัญที่ได้ระบุไว้เป็นรายปี รวมทั้งมีการประเมินระดับความเสี่ยงที่เหลืออยู่
  (Residual Risk)
  ซึ่งเป็นระดับความเสี่ยงปัจจุบันก่อนที่บริษัทจะกำหนดแผนควบคุมความเสี่ยงเพิ่มเติม
  และระบุระดับเป้าหมายความเสี่ยงที่ต้องการ (Target Risk) จะให้ลดลง
  เพื่อเป็นขอบเขตในการกำหนดแผนควบคุมความเสี่ยงให้เหมาะสมกับระดับที่บริษัทยอมรับได้

  แหล่งที่มา จากคู่มือการวางแผนกลยุทธ์และการบริหารความเสี่ยง

4.2 บริษัทมีการจัดระดับความสำคัญสำหรับความเสี่ยง เพื่อการตอบสนองหรือไม่

þ มี r ไม่มี

  ข้อมูลประกอบ บริษัท จะประเมินความเสี่ยงโดยพิจารณาจากโอกาสเกิดของ
  ความเสี่ยง(Likelihood) และผลกระทบที่อาจจะเกิดขึ้นจากความเสี่ยง (Impact)
  ทั้งทางด้านการเงินและไม่ใช่การเงิน รวมทั้งจัดระดับความสำคัญของความเสี่ยง เป็นระดับสูง
  ปานกลาง และต่ำ ทั้งนี้ความเสี่ยงที่อยู่ในระดับสูงจะถูกนำมาพิจารณาเป็นลำดับแรก

  แหล่งที่มา 1. จากคู่มือการวางแผนกลยุทธ์ และการบริหารความเสี่ยง

  2. จากคณะกรรมการบริหารความเสี่ยง และคณะกรรมการตรวจสอบ

ส่วนที่ 5 การตอบสนองความเสี่ยง (Risk Response)

เมื่อความเสี่ยงได้รับการบ่งชี้และประเมินความสำคัญแล้ว
ผู้บริหารต้องประเมินวิธีการจัดการความเสี่ยงที่สามารถนำไปปฏิบัติได้และผลที่ได้ของการจัดการ
การพิจารณาทางเลือกในการดำเนินการจะต้องคำนึงถึงความเสี่ยงที่ยอมรับได้
และต้นทุนที่เกิดขึ้นเปรียบเทียบกับผลประโยชน์ที่จะได้รับเพื่อให้การบริหารความเสี่ยงมีประสิทธิผล
ผู้บริหารอาจต้องเลือกวิธีการจัดการความเสี่ยงอย่างใดอย่างหนึ่ง หรือหลายวิธีรวมกัน
เพื่อลดระดับโอกาสที่อาจเกิดขึ้น และผลกระทบของเหตุการณ์ให้อยู่ในช่วงที่องค์กรสามารถยอมรับได้
(Risk Tolerance)

5.1 บริษัทกำหนดให้มีมาตรการในการติดตามเหตุการณ์ที่เป็นสาเหตุของปัจจัยความเสี่ยง
รวมทั้งมาตรการในการลดความเสี่ยงเหล่านั้น ใช่หรือไม่

þ ใช่ r ไม่ใช่

  ข้อมูลประกอบ บริษัท ได้มีการดำเนินการในเรื่องดังนี้

1.  มีการระบุถึงการดำเนินการเพื่อจัดการความเสี่ยงในระดับองค์การและกระบวนการสำหรับทุกความเสี่ยงที่สำคัญ
    และกำหนดผู้รับผิดชอบในการพิจารณาประสิทธิผลของการจัดการความเสี่ยงที่ได้ดำเนินการอยู่ในปัจจุบัน
    และเพิ่มเติมการปฏิบัติงานที่จำเป็น เพื่อเพิ่มประสิทธิผลของการจัดการความเสี่ยง
    รวมทั้งมีการกำหนดวันแล้วเสร็จให้ชัดเจน เช่น
    การควบคุมความเสี่ยงของบริษัทอันเนื่องมาจากผลกระทบจากภาวะเศรษฐกิจของสหรัฐอเมริกา
    และปัจจัยทางการเมืองที่เกิดขึ้นในประเทศไทย
    โดยบริษัทได้จัดประชุมระดมสมองฝ่ายบริหารและพนักงาน
    เพื่อกำหนดมาตรการในการดำเนินการควบคุมความเสี่ยง
    และมีการวัดผลการดำเนินงานอย่างต่อเนื่อง ซึ่งประกอบด้วย

    -   มาตรการเพิ่มรายได้ เช่น ขายสินทรัพย์ที่ไม่ได้ใช้งาน
        และการให้บริการเพิ่มแก่บริษัทย่อย เป็นต้น

    -   มาตรการลดค่าใช้จ่าย เช่น การลดเงินเดือนฝ่ายบริหาร
        และการลดสิทธิประโยชน์ของฝ่ายบริหารและพนักงาน เป็นต้น

    -   มาตรการบริหารสินทรัพย์ เช่น ยกเลิก Golf Members และระบบการจัดซื้อ
        E-Commerce เป็นต้น

  2. มีกระบวนการจัดการหรือบริหารความเสี่ยงอย่างเป็นระบบ
  เพื่อลดโอกาสที่จะเกิดเหตุการณ์ความเสี่ยงและผลกระทบต่อความเสียหายที่จะเกิดเหตุการณ์ความเสี่ยงนั้นให้อยู่ในระดับที่ยอมรับได้
  รวมทั้งมีการบริหารความเสี่ยงอย่างต่อเนื่องควบคู่ไปกับมาตรการควบคุมภายใน
  ให้มีความสัมพันธ์เหมาะสมกับความเสี่ยงที่เปลี่ยนแปลงไปอยู่ตลอดเวลา
  โดยเลือกจัดการกับความเสี่ยงระดับสูงเป็นอันดับแรก ทั้งนี้บริษัทใช้
  กลยุทธ์ในการบริหารความเสี่ยงที่สอดคล้องกับมาตรฐานสากล ดังนี้

1.  การกำหนดวิธี (Treat)
    เป็นการกำหนดวิธีการดำเนินการเพิ่มเติมเพื่อลดระดับความเสี่ยงลงให้อยู่ในระดับที่ยอมรับได้

2.  การยอมรับ (Take) เป็นการยอมรับความเสี่ยงที่เกิดขึ้น โดยไม่กระทำการใดๆ เพิ่มเติม
    ซึ่งบริษัทพิจารณาแล้วเห็นว่ามีต้นทุนในการดำเนินการเพิ่มเติมสูง จึงยอมรับความเสี่ยงที่เกิดขึ้น

3.  การถ่ายโอน (Transfer) เป็นการถ่ายโอนความเสี่ยงไปให้บุคคลที่ 3 เช่น
    การทำประกันภัย และการ Outsource พนักงาน เป็นต้น

4.  การไม่ดำเนินการในกิจกรรมที่ก่อให้เกิดความเสี่ยง (Terminate)
    โดยการไม่ดำเนินการในกิจกรรมที่ก่อให้เกิดความเสี่ยง เช่น
    ยกเลิกกิจกรรมบางประเภทที่ไม่ก่อให้เกิดรายได้ของบริษัท เป็นต้น

  เรื่องที่ปรับปรุง/ บริษัทมีการดำเนินการเพิ่มเติมในเรื่อง การจัดทำโครงการ Risk
  Management

  เพิ่มเติม Champion ปี 2552 เพื่อให้บริษัทสามารถดำเนินการตามแผนกลยุทธ์
  และการบริหารความเสี่ยงได้อย่างมีประสิทธิภาพ

  แหล่งที่มา 1. จากคู่มือการวางแผนกลยุทธ์ และการบริหารความเสี่ยง

  2. จากฝ่ายบริหาร คณะกรรมการบริหารความเสี่ยง คณะกรรมการบริษัท

ส่วนที่ 6 การควบคุมการปฏิบัติงานของฝ่ายบริหาร (Management Control Activities)

การควบคุมการปฏิบัติงานของฝ่ายบริหาร เป็นกิจกรรมที่มีความสำคัญเพื่อให้บริษัทมั่นใจว่า

แนวทางที่ฝ่ายบริหารกำหนดไว้ได้รับการตอบสนองและปฏิบัติตามจากทุกคนในบริษัท
ซึ่งแนวทางดังกล่าว ได้แก่

(1) การกำหนดอำนาจและระดับการอนุมัติรายการเป็นไปอย่างเหมาะสม

(2) มีการแบ่งแยกหน้าที่ที่อาจเอื้อให้เกิดการกระทำที่ทุจริตออกจากกัน

(3) มีการกำหนดขั้นตอน และวิธีการทำธุรกรรมกับผู้ถือหุ้นรายใหญ่ กรรมการ ผู้บริหาร

หรือผู้ที่เกี่ยวข้องกับบุคคลดังกล่าวอย่างเหมาะสม เพื่อป้องกันการถ่ายเทผลประโยชน์

(4) การกำหนดวิธีการเพื่อให้แน่ใจว่า บริษัทได้ปฏิบัติตามกฎหมายและข้อบังคับที่เกี่ยวข้อง

6.1 บริษัทมีการกำหนดขอบเขตอำนาจหน้าที่และวงเงินอำนาจอนุมัติของฝ่ายบริหารในแต่ละระดับ
ไว้อย่างชัดเจนและเป็นลายลักษณ์อักษร ใช่หรือไม่

þ ใช่ r ไม่ใช่

ข้อมูลประกอบ บริษัทมีการกำหนดคู่มืออำนาจการอนุมัติสั่งการ (Manual of Authorities)
และมีการปรับปรุงอย่างสม่ำเสมอ

  แหล่งที่มา จากฝ่ายบริหาร

6.2 บริษัทมีการแบ่งแยกหน้าที่ความรับผิดชอบในงาน 3 ด้านต่อไปนี้ ออกจากกันโดยเด็ดขาด
เพื่อเป็นการตรวจสอบซึ่งกันและกัน ใช่หรือไม่ (1)หน้าที่อนุมัติ (2)หน้าที่บันทึกรายการบัญชี และ
ข้อมูลสารสนเทศและ(3)หน้าที่ในการดูแลจัดเก็บทรัพย์สิน

þ ใช่ r ไม่ใช่

ข้อมูลประกอบ บริษัทมีการแบ่งแยกหน้าที่ความรับผิดชอบในงาน 3 ด้าน ดังนี้

1.  หน้าที่อนุมัติจะเป็นไปตามคู่มืออำนาจการอนุมัติสั่งการ (Manual of Authorities)

2.  หน้าที่บันทึกรายการบัญชีและข้อมูลสารสนเทศ เช่น หน้าที่ของฝ่ายการเงินและบัญชี
    ฝ่ายทรัพยากรบุคคลและธุรการ รวมทั้ง ฝ่ายพัฒนาธุรกิจและการตลาด เป็นต้น

3.  หน้าที่ในการดูแลจัดเก็บทรัพย์สิน เป็นหน้าที่ของพนักงานทุกคน

  แหล่งที่มา จากฝ่ายบริหาร

6.3 ในกรณีที่บริษัทมีการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าว
บริษัทมีมาตรการที่รัดกุมเพื่อติดตามให้การทำธุรกรรมนั้นต้องผ่านขั้นตอนการอนุมัติที่กำหนดใช่หรือไม่

þ ใช่ r ไม่ใช่ r ไม่มีกรณีดังกล่าว

  ข้อมูลประกอบ บริษัทได้มีการจัดทำระเบียบปฏิบัติเรื่องรายการที่เกี่ยวโยงกัน
  เพื่อให้การปฏิบัติสอดคล้องกับข้อกำหนดของสำนักงาน ก.ล.ต.

  แหล่งที่มา จากฝ่ายบริหาร และคณะกรรมการบริษัท

6.4 ในกรณีที่มีการทำธุรกรรมตาม 6.3
การพิจารณาอนุมัติธุรกรรมนั้นได้กระทำโดยผู้ที่ไม่มีส่วนได้เสียในธุรกรรมนั้นเท่านั้น ใช่หรือไม่
þ ใช่ r ไม่ใช่ r ไม่มีกรณีดังกล่าว

  แหล่งที่มา 1. จรรยาบรรณธุรกิจ (Code of Conduct)

  2. ฝ่ายบริหารและคณะกรรมการบริษัท

5.  ในกรณีที่มีการทำธุรกรรมตาม 6.3 การพิจารณาอนุมัติธุรกรรมนั้น
    ได้คำนึงถึงประโยชน์สูงสุดของบริษัทเป็นสำคัญและพิจารณาโดยถือเสมือนเป็นรายการที่กระทำกับบุคคลภายนอก(on
    arms’ length basis) ใช่หรือไม่
    þ ใช่ r ไม่ใช่ r ไม่มีกรณีดังกล่าว

  แหล่งที่มา จากฝ่ายบริหาร และคณะกรรมการบริษัท

6.6 ในกรณีที่ได้มีการอนุมัติธุรกรรมกับผู้ที่เกี่ยวข้องในลักษณะที่มีผลผูกพันบริษัทในระยะยาวไปแล้ว
(เช่น การทำสัญญาซื้อขายสินค้า การให้กู้ยืม การค้ำประกัน)
ได้มีการติดตามให้ปฏิบัติตามเงื่อนไขที่ตกลงกันไว้ตลอดระยะเวลาที่มีผลผูกพันบริษัทหรือไม่ (เช่น
ติดตามการชำระคืนหนี้ตามกำหนด การทบทวนความเหมาะสมของสัญญา เป็นต้น)

þ ใช่ r ไม่ใช่ r ไม่มีกรณีดังกล่าว

  ข้อมูลประกอบ ได้มีการติดตามให้ปฏิบัติตามเงื่อนไขที่ได้ตกลงกันไว้โดยฝ่ายที่รับผิดชอบ
  และมีส่วนงานบริหารงานตรวจสอบภายในเป็นผู้ตรวจสอบการปฏิบัติตามสัญญาที่มีผลผูกพันต่อบริษัทเป็นประจำทุกปี

  แหล่งที่มา จากฝ่ายบริหาร

6.7 กรณีที่บริษัทมีมาตรการเกี่ยวกับการทำธุรกรรมตาม 6.3 มาตรการดังกล่าวครอบคลุมไปถึง
กรณีที่ ผู้ที่เกี่ยวข้องดังกล่าว นำโอกาสหรือประโยชน์ของบริษัทไปใช้เพื่อประโยชน์ส่วนตัวด้วย
ใช่หรือไม่
r ใช่ r ไม่ใช่ þ ไม่มีกรณีดังกล่าว

ข้อมูลประกอบ เนื่องจากลักษณะของธุรกิจเป็นการบริการที่ไม่สามารถเอื้ออำนวยให้นำไป

ใช้ประโยชน์ส่วนตัวได้

  แหล่งที่มา จากฝ่ายบริหาร

6.8 ในกรณีที่บริษัทมีเงินลงทุนในบริษัทย่อยหรือบริษัทร่วม บริษัทมีการติดตามดูแลการดำเนินงาน
ของบริษัทย่อยหรือบริษัทร่วมอย่างสม่ำเสมอ
รวมทั้งมีการกำหนดทิศทางให้บุคคลที่บริษัทแต่งตั้งให้เป็นกรรมการหรือผู้บริหารในบริษัทดังกล่าวถือปฏิบัติ
ใช่หรือไม่

þ ใช่ r ไม่ใช่ r ไม่มีกรณีดังกล่าว

  ข้อมูลประกอบ 1. บริษัทมีการจัดทำหลักเกณฑ์การติดตามดูแลการดำเนินงาน
  และการกำหนดทิศทางในการปฏิบัติงานของบริษัทย่อย บริษัทร่วม และบริษัทที่บริษัท ถือหุ้น
  รวมทั้งมีการกำหนดทิศทางให้บุคคลที่บริษัท แต่งตั้งไปเป็นกรรมการหรือผู้บริหารถือปฏิบัติ ทั้งนี้
  กำหนดให้มีการรายงานสถานะของบริษัทดังกล่าวให้คณะกรรมการบริษัท ทราบปีละ 2 ครั้ง

  2. บริษัทให้ความสำคัญกับบริษัทย่อยในเรื่องระบบการควบคุมภายใน
  และระบบการบริหารความเสี่ยง
  โดยส่วนงานบริหารงานตรวจสอบภายในเข้าทำการตรวจสอบและประเมินผลบริษัทย่อยอย่างต่อเนื่องเป็นประจำทุกปี

  เรื่องที่ปรับปรุง/ บริษัทมีการดำเนินการเพิ่มเติมในเรื่องดังนี้

  เพิ่มเติม 1. จัดทำระบบของการติดตามให้บริษัทย่อยรายงานผลการดำเนินงาน
  ให้ฝ่ายบริหารทราบหรือพิจารณาเป็นประจำทุกเดือน

  2. บริษัทให้ความสำคัญกับบริษัทย่อยในเรื่องระบบการบริหารความเสี่ยง เช่น
  การให้คำแนะนำแก่บริษัทย่อยทั้งหมด โดยส่วนงานบริหารงานตรวจสอบภายใน
  และการเป็นที่ปรึกษาแก่บริษัท เจพี-วัน แอสเซ็ท จำกัด
  โดยแผนกบริหารความเสี่ยงและแผนกลยุทธ์

  แหล่งที่มา จากส่วนงานบริหารงานตรวจสอบภายใน ฝ่ายบริหาร คณะกรรมการบริหารความเสี่ยง
  คณะกรรมการตรวจสอบ และคณะกรรมการบริษัท

6.9 บริษัทมีมาตรการที่จะติดตามให้การดำเนินงานของบริษัทเป็นไปตามกฎหมายที่เกี่ยวข้องหรือไม่
ทั้งนี้ เพื่อลดความเสี่ยงในการประกอบธุรกิจและรักษาชื่อเสียงของบริษัท

þ มี r ไม่มี

ข้อมูลประกอบ บริษัทมีหน่วยงานในการสอบทานการปฏิบัติงานให้เป็นไปตาม กฎหมายที่เกี่ยวข้อง
เช่น แผนกความปลอดภัย ส่วนงานบริหารงานกฎหมายและตลาดหลักทรัพย์
ส่วนงานบริหารระบบคุณภาพ ส่วนงานบริหารงานตรวจสอบภายใน
และคณะกรรมการความปลอดภัยอาชีวอนามัย และสภาพแวดล้อมในการทำงาน

  แหล่งที่มา จากฝ่ายบริหาร

6.10 ในกรณีที่บริษัทเคยมีการกระทำที่ฝ่าฝืนกฎหมาย บริษัทมีมาตรการแก้ไขและป้องกันมิให้เกิด
การกระทำในลักษณะนั้นอีก หรือไม่

r มี r ไม่มี þ ไม่มีกรณีดังกล่าว

แหล่งที่มา จากฝ่ายบริหาร

6.11 บริษัทมีการติดตามว่าหน่วยงานต่าง ๆ ได้ปฏิบัติตามแผนการบริหารความเสี่ยงที่กำหนดไว้
ใช่หรือไม่

þ ใช่ r ไม่ใช่

  ข้อมูลประกอบ บริษัทมีหน่วยงานที่ทำหน้าที่ในการติดตามหน่วยงานต่าง ๆ
  ให้ปฏิบัติตามแผนการบริหารความเสี่ยงที่กำหนดไว้เป็นรายไตรมาส คือ

1.  แผนกบริหารความเสี่ยงและแผนกลยุทธ์ โดยรายงานตรงต่อกรรมการผู้จัดการ
    และดำเนินการรวบรวมความเสี่ยงทั้งหมดในบริษัทเพื่อจัดทำเป็นรายงานให้แก่ฝ่ายบริหาร
    และคณะกรรมการบริหารความเสี่ยง นอกจากนี้
    คณะกรรมการบริหารความเสี่ยงยังได้ทำการสอบทานระบบการบริหารความเสี่ยง
    และนำเสนอคณะกรรมการตรวจสอบ คณะกรรมการบริษัท เป็นรายไตรมาส

2.  ส่วนงานบริหารงานตรวจสอบภายใน โดยรายงานตรงต่อคณะกรรมการตรวจสอบ
    และรายงานผลการปฏิบัติงานต่อกรรมการผู้จัดการ
    รวมทั้งดำเนินการตรวจสอบการปฏิบัติตามกระบวนการบริหารความเสี่ยง
    เพื่อจัดทำเป็นรายงานให้แก่กรรมการผู้จัดการ และคณะกรรมการตรวจสอบ นอกจากนี้
    คณะกรรมการตรวจสอบ ยังได้ทำการสอบทานระบบการบริหารความเสี่ยง
    และนำเสนอคณะกรรมการบริษัทเป็นรายไตรมาส

  แหล่งที่มา 1. จากคู่มือการวางแผนกลยุทธ์และการบริหารความเสี่ยง

  2. จากคณะกรรมการตรวจสอบ

ส่วนที่ 7 ระบบสารสนเทศและการสื่อสารข้อมูล (Information and Communication
Measure)

หลักการประการหนึ่งของการปฏิบัติหน้าที่ด้วยความระมัดระวังไม่ว่าจะเป็นสำหรับกรรมการ

ผู้บริหาร ผู้ถือหุ้น หรือผู้ที่เกี่ยวข้อง ก็คือ การตัดสินใจบนพื้นฐานที่มีข้อมูลที่มีคุณภาพและเพียงพอต่อ

การตัดสินใจ ไม่ว่าจะเป็นข้อมูลทางการเงินหรือข้อมูลอื่น ดังนั้น
การสื่อสารข้อมูลดังกล่าวไปยังผู้ที่เกี่ยวข้องจึงเป็นสิ่งจำเป็นอย่างยิ่งและเป็นสิ่งที่จะช่วยให้เกิดความมีประสิทธิผลของระบบการควบคุมภายใน

ข้อมูลที่มีคุณภาพควรมีคุณสมบัติดังนี้

(1) มีเนื้อหาที่จำเป็นเพียงพอต่อการตัดสินใจ

(2) มีความถูกต้องสมบูรณ์

(3) มีความเป็นปัจจุบัน

(4) มีรูปแบบที่เข้าใจง่าย

(5) มีการจัดเก็บที่ดี

    1.  ในการเสนอเรื่องให้คณะกรรมการพิจารณา บริษัทได้จัดให้มีข้อมูลที่สำคัญต่าง ๆ
        อย่างเพียงพอเพื่อให้คณะกรรมการใช้ประกอบการตัดสินใจ ใช่หรือไม่ (ข้อมูลที่สำคัญต่าง
        ๆ ได้แก่ รายละเอียดของเรื่องที่เสนอให้พิจารณา เหตุผล ผลกระทบต่อบริษัท
        ทางเลือกต่าง ๆ เป็นต้น)

þ ใช่ r ไม่ใช่

  ข้อมูลประกอบ 1. บริษัทมีการจัดทำเอกสารประกอบการประชุม
  ซึ่งระบุข้อมูลที่สำคัญต่างๆให้คณะกรรมการบริษัท พิจารณาก่อนการประชุมทุกครั้ง

2. บริษัท มีการประเมินประสิทธิภาพการประชุมคณะกรรมการบริษัท ทุกครั้งที่มีการประชุม

  แหล่งที่มา จากฝ่ายบริหาร

7.2
กรรมการบริษัทได้รับหนังสือนัดประชุมหรือเอกสารประกอบการประชุมที่ระบุข้อมูลที่จำเป็นและเพียงพอต่อการพิจารณาก่อนการประชุม
อย่างน้อยภายในระยะเวลาขั้นต่ำตามที่กฎหมายกำหนด ใช่หรือไม่

þ ใช่ ได้รับก่อนวันประชุมไม่น้อยกว่า…7…วัน r ไม่ใช่

  แหล่งที่มา จากฝ่ายบริหาร

3.  รายงานการประชุมกรรมการ
    มีรายละเอียดตามควรที่ทำให้ผู้ถือหุ้นสามารถตรวจสอบความเหมาะสมในการปฏิบัติหน้าที่ของกรรมการได้หรือไม่
    เช่น
    ได้มีการบันทึกข้อซักถามของกรรมการความเห็นหรือข้อสังเกตของกรรมการในเรื่องที่พิจารณา
    ความเห็นของกรรมการรายที่ไม่เห็นด้วยกับเรื่องที่เสนอพร้อมเหตุผล เป็นต้น

þ ใช่ r ไม่ใช่

  แหล่งที่มา จากฝ่ายบริหาร

7.4 บริษัทจัดเก็บเอกสารประกอบการบันทึกบัญชีและบัญชีต่าง ๆ
ไว้ครบถ้วนเป็นหมวดหมู่และไม่เคยได้รับแจ้งจากผู้สอบบัญชีว่ามีข้อบกพร่องในเรื่องนี้
หรือเคยได้รับแจ้งแต่ได้แก้ไขข้อบกพร่องนั้นอย่างครบถ้วนแล้ว ใช่หรือไม่

þ ใช่ r ไม่ใช่

  แหล่งที่มา จากฝ่ายบริหาร

5.  คณะกรรมการได้พิจารณาแล้วใช่หรือไม่ว่า ฝ่ายบริหารได้ใช้นโยบายบัญชีตามหลักการบัญชีที่
    รับรองทั่วไปและเหมาะสมกับลักษณะธุรกิจของบริษัท
    โดยไม่เลือกใช้นโยบายบัญชีที่ทำให้บริษัทแสดงผลประกอบการที่คลาดเคลื่อนจากความเป็นจริง

þ ใช่ r ไม่ใช่

  แหล่งที่มา จากฝ่ายบริหาร และผู้สอบบัญชี

7.6
บริษัทได้แจ้งให้พนักงานทุกคนที่เกี่ยวข้องรับทราบและปฏิบัติตามมาตรการบริหารความเสี่ยงที่กำหนดไว้
ใช่หรือไม่

þ ใช่ r ไม่ใช่

  ข้อมูลประกอบ บริษัท ได้มีการดำเนินการในเรื่องดังนี้

2.  มีการจัดทำประกาศเรื่อง
    นโยบายการบริหารความเสี่ยงให้พนักงานทุกคนรับทราบและปฏิบัติตามอย่างต่อเนื่อง ทั้งนี้
    เพื่อให้กระบวนการบริหารความเสี่ยงดำเนินไปอย่างเป็นระบบ มีประสิทธิภาพและประสิทธิผล

3.  มีช่องทางการสื่อสารให้พนักงานทุกคนรับทราบ และปฏิบัติตาม เช่น

    1.  เมื่อมีการรับพนักงานเข้ามาใหม่ทุกครั้ง
        ทางบริษัทมีการจัดอบรมให้พนักงานได้รับทราบถึงวิธีการปฏิบัติงาน
        และการอบรมด้านความ ปลอดภัยในการทำงาน

    2.  มีการแจกคู่มือการปฏิบัติงาน ที่เกี่ยวข้องให้พนักงานเพื่อรับทราบและปฏิบัติ

    3.  มีการจัดพนักงานเข้ารับการอบรมอย่างต่อเนื่อง โดยการฝึกอบรม
        ภายในและภายนอกบริษัทอย่างสม่ำเสมอ

    4.  มีช่องทางการสื่อสารเกี่ยวกับการบริหารความเสี่ยง โดยแบ่งออกเป็น 2 ส่วน คือ

-   การสื่อสารภายในองค์การ ประกอบด้วย
    การเผยแพร่ข้อมูลแผนกลยุทธ์และบริหารความเสี่ยงผ่านระบบ E-Document
    บทความเกี่ยวกับการบริหารความเสี่ยงผ่านวารสาร Uplift
    และการจัดทำรายงานที่สำคัญติดประกาศบริษัท

-   การสื่อสารภายนอกองค์การ ประกอบด้วย การเผยแพร่ข้อมูล วิสัยทัศน์ พันธกิจ
    และการบริหารความเสี่ยงผ่าน Website www.bafsthai.com
    และจัดทำรายงานปัจจัยความเสี่ยงในรายงานประจำปีบริษัท

  แหล่งที่มา 1. จากคู่มือการวางแผนกลยุทธ์และการบริหารความเสี่ยง

  2. จากฝ่ายบริหาร

ส่วนที่ 8 ระบบการติดตาม (Monitoring)

การที่บริษัทจะดำเนินงานได้อย่างมีประสิทธิภาพและประสิทธิผล บริษัทควรต้องติดตาม

อย่างสม่ำเสมอว่า มีการปฏิบัติตามเป้าหมายที่วางไว้
ระบบการควบคุมภายในยังดำเนินอยู่อย่างต่อเนื่อง
และมีการปรับปรุงแก้ไขให้สอดคล้องกับสถานการณ์ที่เปลี่ยนแปลงไป รวมทั้งข้อบกพร่องต่าง ๆ
ได้รับการแก้ไขอย่างทันท่วงที

8.1 กรณีที่บริษัทมีการกำหนดเป้าหมายการดำเนินธุรกิจ คณะกรรมการได้เปรียบเทียบผลการ
ดำเนินงานของฝ่ายบริหารว่าเป็นไปตามเป้าหมายการดำเนินธุรกิจที่กำหนดไว้ ใช่หรือไม่

þ ใช่ r ไม่ใช่ r ไม่มีกรณีดังกล่าว

ข้อมูลประกอบ 1. ฝ่ายบริหารมีการรายงานผลเป็นรายไตรมาส และรายปีต่อคณะกรรมการบริษัท

2. คณะกรรมการบริษัท และคณะกรรมการตรวจสอบ
มีการจัดทำแบบประเมินผลตนเองของกรรมการ
และแบบประเมินผลคณะกรรมการทั้งคณะเป็นประจำทุกปี ทั้งนี้
เพื่อให้กรรมการสามารถประเมินบทบาท ความมีประสิทธิผลในการบริหารงาน
และการกำกับดูแลกิจการทั้งของตนเองในฐานะกรรมการ และของคณะกรรมการทั้งคณะโดยรวม
อันจะเป็นแนวทางในการปรับปรุงการดำเนินงานของคณะกรรมการให้ดียิ่งขึ้น
อีกทั้งยังเป็นการเปิดโอกาสให้คณะกรรมการร่วมกันพิจารณาถึงปัญหาจากการดำเนินงานที่ผ่านมา

  3. บริษัทมีระบบของการติดตามการดำเนินการตามแผนกลยุทธ์ทุก 3 เดือน
  โดยคณะกรรมการบริหารโครงการจัดทำแผนกลยุทธ์บริษัท
  และรายงานผลการดำเนินงานตามแผนกลยุทธ์ต่อคณะกรรมการบริษัท ทุก 6 เดือน
  เพื่อให้บรรลุเป้าหมายและวัตถุประสงค์ของบริษัทที่กำหนดไว้

  เรื่องที่ปรับปรุง/ บริษัทมีการดำเนินการเพิ่มเติมในเรื่อง การกำหนดให้มีการประเมินผลคณะ

  เพิ่มเติม กรรมการชุดย่อย ได้แก่ คณะกรรมการบริหารความเสี่ยง
  คณะกรรมการกำหนดค่าตอบแทน และคณะกรรมการสรรหา

  แหล่งที่มา จากฝ่ายบริหาร และคณะกรรมการบริษัท

8.2 กรณีที่ผลการดำเนินงานที่เกิดขึ้นมีความแตกต่างจากเป้าหมายที่กำหนดไว้
บริษัทได้ดำเนินการแก้ไขภายในระยะเวลาที่เหมาะสม ใช่หรือไม่

þ ใช่ r ไม่ใช่ r ไม่มีกรณีดังกล่าว

ข้อมูลประกอบ ในการประชุมคณะกรรมการบริษัทมีวาระการติดตามให้มีการ ดำเนินการ แก้ไข

  แหล่งที่มา จากฝ่ายบริหาร และคณะกรรมการบริษัท

8.3 บริษัทจัดให้มีการตรวจสอบการปฏิบัติตามระบบการควบคุมภายในที่วางไว้อย่างสม่ำเสมอ
ใช่หรือไม่

þ ใช่ r ไม่ใช่

ข้อมูลประกอบ บริษัทได้จัดให้มีระบบการตรวจสอบภายในขึ้น โดยมีความเป็นอิสระในการปฏิบัติงาน
และมีการวางแผนการตรวจสอบตามแนวความเสี่ยง (Risk-based Audit Plan)
โดยจัดทำเป็นแผนงานประจำปี

แหล่งที่มา จากส่วนงานบริหารงานตรวจสอบภายใน ฝ่ายบริหาร และคณะกรรมการตรวจสอบ

4.  กรณีที่บริษัทมีการตรวจสอบภายใน บริษัทได้กำหนดให้การรายงานผลการตรวจสอบต้อง
    รายงานตรงต่อคณะกรรมการหรือคณะกรรมการตรวจสอบ
    เพื่อให้ผู้ตรวจสอบภายในสามารถปฏิบัติงานได้อย่างอิสระและเสนอรายงานผลการตรวจสอบได้อย่างตรงไปตรงมา
    ใช่หรือไม่

þ ใช่ r ไม่ใช่ r ไม่มีกรณีดังกล่าว

  แหล่งที่มา จากส่วนงานบริหารงานตรวจสอบภายใน และคณะกรรมการตรวจสอบ

8.5 เมื่อมีการตรวจพบข้อบกพร่องที่เป็นสาระสำคัญ
ได้มีการรายงานต่อคณะกรรมการบริษัท/คณะกรรมการตรวจสอบ
เพื่อพิจารณาสั่งการแก้ไขภายในระยะเวลาอันควร ใช่หรือไม่

þ ใช่ r ไม่ใช่ r ไม่มีกรณีดังกล่าว

  ข้อมูลประกอบ
  มีการกำหนดให้นำรายงานการตรวจสอบเสนอในการประชุมคณะกรรมการตรวจสอบทุกครั้ง
  และหากตรวจพบข้อบกพร่องที่เป็นสาระสำคัญ
  คณะกรรมการตรวจสอบจะรายงานผลต่อคณะกรรมการบริษัท

  แหล่งที่มา จากส่วนงานบริหารงานตรวจสอบภายใน และคณะกรรมการตรวจสอบ

6.  บริษัทต้องรายงานความคืบหน้าในการปรับปรุงข้อบกพร่องต่อคณะกรรมการบริษัท/คณะกรรมการตรวจสอบ
    ใช่หรือไม่

þ ใช่ r ไม่ใช่

ข้อมูลประกอบ ในการประชุมคณะกรรมการบริษัท / คณะกรรมการตรวจสอบ
มีวาระของการติดตามการดำเนินการหรือเรื่องสืบเนื่อง

  แหล่งที่มา จากส่วนงานบริหารงานตรวจสอบภายใน ฝ่ายบริหาร คณะกรรมการตรวจสอบ
  และคณะกรรมการบริษัท

8.7 บริษัทมีนโยบายให้ฝ่ายบริหารต้องรายงานต่อคณะกรรมการบริษัทโดยพลัน ในกรณีที่เกิด
เหตุการณ์ทุจริต หรือสงสัยว่ามีเหตุการณ์ทุจริต มีการปฏิบัติที่ฝ่าฝืนกฎหมาย
และมีการกระทำที่ผิดปกติอื่น ซึ่งอาจกระทบต่อชื่อเสียงและฐานะการเงินของบริษัทอย่างมีนัยสำคัญ
หรือไม่

þ มี r ไม่มี r ไม่มีกรณีดังกล่าว

  แหล่งที่มา จาก ฝ่ายบริหาร และคณะกรรมการตรวจสอบ